Návrh
uznesenia vlády Slovenskej republiky

č. .......
z ... marca 2005 

k postupu pri úprave finančných plánov programových dokumentov 

Číslo materiálu:	 MVRR 2005-3093/7303-1	
Predkladateľ:	podpredseda vlády SR a minister financií 
minister výstavby a regionálneho rozvoja	
 
Vláda SR
 
	A. schvaľuje
 
 A. postup pri úprave finančných plánov programových dokumentov

	B. ukladá

 podpredsedovi vlády a ministrovi hospodárstva
 ministrovi výstavby a regionálneho rozvoja
 ministrovi práce, sociálnych vecí a rodiny 
 ministrovi pôdohospodárstva 

B1. vykonať priebežnú evaluáciu pokroku v implementácii dotknutých programových dokumentov a predložiť ju (vrátane prípadnych návrhov na úpravy finančných plánov programových dokumentov) ministerstvu výstavby a regionálneho rozvoja a ministerstvu financií ako podklad pre cielenú priebežnú evaluáciu pokroku v implementácii Národného rozvojového plánu

Termín: do 15.7.2005

podpredsedovi vlády a ministrovi financií
ministrovi výstavby a regionálneho rozvoja

B2. v prípade potreby akejkoľvek realokácie finančných prostriedkov (okrem prípadu realokácie medzi podopatreniami v rámci jedného opatrenia) predložiť návrh úprav finančných plánov programových dokumentov vrátane návrhu realokácie finančných prostriedkov na rokovanie vlády

Termín: do 31.8.2005

podpredsedovi vlády a ministrovi hospodárstva
ministrovi výstavby a regionálneho rozvoja
ministrovi práce, sociálnych vecí a rodiny 
ministrovi pôdohospodárstva

B3. v prípade potreby akejkoľvek realokácie finančných prostriedkov  predložiť návrh úprav finančných plánov programových dokumentov vrátane návrhu realokácie finančných prostriedkov na rokovania príslušných monitorovacích výborov

Termín: do 21.9.2005

ministrovi výstavby a regionálneho rozvoja

B.4 v prípade potreby realokácie finančných prostriedkov medzi prioritami v rámci jedného programového dokumentu predložiť návrh úprav finančných plánov programových dokumentov vrátane návrhu realokácie finančných prostriedkov na rokovanie Národného monitorovacieho výboru

Termín: do23.9.2005 

ministrovi výstavby a regionálneho rozvoja

B5. v prípade potreby realokácie finančných prostriedkov medzi prioritami v rámci jedného programového dokumentu v rámci Cieľa 1 a 2 predložiť Európskej komisii žiadosť o zmenu finančných plánov programových dokumentov vrátane návrhu realokácie finančných prostriedkov

Termín: do 30.9.2005

ministrovi práce, sociálnych vecí a rodiny 

B6. v prípade potreby realokácie finančných prostriedkov medzi prioritami v rámci Jednotného programového dokumentu Bratislava Cieľ 3 predložiť Európskej komisii žiadosť o zmenu finančného plánu programového dokumentu vrátane návrhu realokácie finančných prostriedkov

Termín: do 30.9.2005

podpredsedovi vlády a ministrovi financií

B6. v prípade schválenia návrhu zmeny finančných plánov programových dokumentov Európskou komisiou predložiť na rokovanie vlády aktualizáciu Koncepcie financovania projektov podporovaných zo štrukturálnych fondov pre roky 2004 - 2006

Termín: do mesiaca po doručení rozhodnutia Európskej komisie

Vykonajú:

 podpredseda vlády a minister hospodárstva 
 podpredseda vlády a minister financií
 minister výstavby a regionálneho rozvoja 
 minister práce, sociálnych vecí a rodiny 
 minister pôdohospodárstva